Проекто – договор

Д О Г О В О	Р
за обществена поръчка №...........

             Днес на ..................2020.г., в гр. Плевен, между: 

	СРЕДНО УЧИЛИЩЕ „ИВАН ВАЗОВ”, ул. “Иван Вазов” №46, ЕИК по БУЛСТАТ 000405644 ДДС №BG…………………, представляван от Директора–Димитър Якимов Митев, от една страна, наречен ВЪЗЛОЖИТЕЛ  
И
…………………………………………………………………………………………………
със седалище и  адрес на управление:................................................................. ......................................................................................, ЕИК/БУЛСТАТ, ...............................представляван от ........................................................, определен за изпълнител след обществена поръчка № ..............................................., от друга страна, наречен ИЗПЪЛНИТЕЛ,
         на основание чл.112 и сл. от ЗОП, във връзка с чл.68 и сл. от ППЗОП се сключи настоящият договор за следното:

ПРЕДМЕТ НА ДОГОВОРА
Чл. 1.  ВЪЗЛОЖИТЕЛЯТ възлага, а ИЗПЪЛНИТЕЛЯТ приема за своя сметка и свой риск да извърши, със свои ресурси, срещу възнаграждение строително-монтажни работи: да изгради (включва доставка, монтаж, въвеждане в екслоатация на инсталациите, обучение на персонала за работа с нея и довършителни строителни дейности) система за централна климатизационна система в сградата на СРЕДНО УЧИЛИЩЕ „ИВАН ВАЗОВ”-Плевен, наричана по долу „СМР“, като дейностите по вид и количество са съгласно приетата количествено-стойностна сметка на Изпълнителя /Приложение №1/, неразделна част от този договор. 

ЦЕНА И НАЧИН НА ПЛАЩАНЕ
Чл. 2. (1) Цената за изпълнение предмета на договора, включва всички транспортни разходи до краен получател, включително монтаж, въвеждане в експлоатация, обучение на персонал за работа с инсталациите, гаранционно обслужване – труд, транспортни разходи и резервни части в рамките на гаранционния срок, довършителни строителни дейности, мита и ДДС, както следва: общо в размер на: .......................лв./....................лева / без ДДС и ..............лв./............... лева / с ДДС, съгласно предложената от ИЗПЪЛНИТЕЛЯ количествено–стойностна сметка за изпълнение предмета на договора. /Приложение №1 /.
(2) Единичните цени/сДДС/ на стоките и работите, предмет на договора, са фиксирани в приложеното от Изпълнителя КСС към момента на представянето на същата,  /Приложение №1към договора/ и са валидни за срока на договора.
	           Чл. 3. (1) Дължимата от ВЪЗЛОЖИТЕЛЯ сума по чл. 2, ал.1 ще се изплаща по банков път на ИЗПЪЛНИТЕЛЯ, както следва: 
         - първо междинно плащане – 50 % от общата стойност за изпълнението предмета на договора, платимо в срок до 30 (тридесет) календарни дни след доставката, и подписване на приемо-предавателен протокол и срещу представена фактура.
         - второ междинно плащане – 30% от общата стойност за изпълнението предмета на договора, платимо в срок до 30 (тридесет) календарни дни след монтаж, въвеждане в експлоатация на системата и обучение на персонал, и подписване на приемо-предавателен протокол и срещу представена фактура.
         - окончателно плащане  - 20% от общата стойност за изпълнението предмета на договора, платимо в срок до 30 (тридесет) календарни дни след съставяне и подписване на Акт. обр. №15, представяне на досие за климатичната система и издаване на удостоверение за въвеждане в експлоатация на обекта  и срещу представена фактура.
         Изпълнителят следва да издаде първичен счетоводен документ /фактура/ за извършваните от него стопански операции във връзка с изпълнението на предмета на поръчката. Получател на посочения първичен счетоводен документ /фактура/ е СРЕДНО УЧИЛИЩЕ-ИВАН ВАЗОВ-гр. Плевен. Първичният счетоводен документ следва да бъде изготвен съгласно изискванията и да притежава задължителните минимални реквизити, посочени в чл.7, ал.1 от Закона за счетоводството. В случай, че изпълнителя е регистриран по Закона за данък върху добавената стойност, издаденият от него първичен счетоводен документ следва да е изготвен при спазване на разпоредбите на ЗДДС.
	           (2) Плащането на дължимите от ВЪЗЛОЖИТЕЛЯ суми се извършва по банков път, по следната банкова сметка на ИЗПЪЛНИТЕЛЯ:
	Банка: ............................................, клон ......................;
IBAN: ..........................................; BIC .........................
Плащането по договора се осъществява съобразно система за разплащане СЕБРА.
         (3) ВЪЗЛОЖИТЕЛЯТ не дължи заплащане за вложени материали и/или извършени работи, ако е налице:
           1. Отстраняване на допуснати от ИЗПЪЛНИТЕЛЯ недостатъци;
           2. Влагане на неподходящи и/или некачествени материали;
         (4) Ако при приемане на отделни работи, представител на ВЪЗЛОЖИТЕЛЯ или лицето осъществяващо инвеститорския контрол и строителния надзор, констатират недостатъци, до отстраняването им ВЪЗЛОЖИТЕЛЯТ може да задържи дължимата сума за тях. Задържането на сумата не е забава за ВЪЗЛОЖИТЕЛЯ и не влече последици поради просрочване на плащането.
         (5) ВЪЗЛОЖИТЕЛЯТ не дължи заплащане за работи,  неприети с подписване на  протокол за тяхното извършване, поради това, че същите не отговарят на необходимото качество и/или материалите не са съгласувани с осъществяващият инвеститорски контрол и строителния надзор или са констатирани други несъответствия.
          (6) ВЪЗЛОЖИТЕЛЯТ заплаща по-малко от уговореното възнаграждение, ако по предвидения в настоящият договор ред с протокол по реда на чл. 13 се констатира, че действително извършените работи  са на по-малка стойност или са налице други обстоятелства, поради които се дължи по-малко заплащане на ИЗПЪЛНИТЕЛЯ, в това число несъответствие на дължимото възнаграждение с количеството или качеството и вида на вложените материали.

                                  СРОК  И МЯСТО НА ИЗПЪЛНЕНИЕ
Чл. 4. (1)  Мястото на изпълнение на договора е: сградата на СРЕДНО УЧИЛИЩЕ „ИВАН ВАЗОВ”- гр. Плевен, ул.”Иван Вазов”№46
(2) Договора влиза в сила от датата на подписването му, като срока на доставката на инсталациите е .......................... работни дни от сключване на договора.
 (3) Срок за монтаж, въвеждане в експлоатация на исталациите и обучение на персонал, както следва:  ............................................................................. работни дни от доставката. 
     (4) Срок за довършителни строителни работи, както следва: ……………. работни дни, като започва да тече от датата на подписване на протокола за 72 часова проба на инсталациите.

 ДОСТАВКА НА ИНСТАЛАЦИИТЕ И ПРЕДАВАНЕ НА ИЗПЪЛНЕНОТО
	Чл. 5. Предаването на инсталациите се извършва с предавателно-приемателен протокол, подписан от упълномощени представители на страните, като в предавателно-приемателния протокол се посочва: точно наименование, модел и сериен номер на стоката/ите/ако има такъв/.
          Чл. 6. Монтажът, въвеждането в експлоатация на инсталациите и обучението на персонала се извършва с протокол, подписан от упълномощени представители на страните.
  Чл. 7. (1) При завършване на обекта, съгласно приложената техническа документация и КСС, ИЗПЪЛНИТЕЛЯТ отправя до ВЪЗЛОЖИТЕЛЯ и до лицето, упражняващо строителен надзор на обекта писмена покана да направят оглед и да приемат извършената работа.
     (2) При огледа се подписва Акт за установяване годността за приемане на строежа (Акт обр.№15), в който се описва извършената работа: количество на строителството, качество на извършената работа и вложените материали, наличие на недостатъци, както и дали е спазен срока за изпълнение на обекта.
     (3) Подписването на Акт. Обр. №15 се извършва и след представяне на досие за климатичната система.
    (4) В протокола при неподписан акт 15 се посочат срокове за отстраняване на констатираните недостатъци.
Чл. 8. ВЪЗЛОЖИТЕЛЯТ има право да откаже да приеме обекта или отделни работи по него ако открие съществени недостатъци.
          
ПРАВА И ЗАДЪЛЖЕНИЯ НА ВЪЗЛОЖИТЕЛЯ
             Чл. 9. ВЪЗЛОЖИТЕЛЯТ се задължава:
        9.1. да осигури периодичен инвеститорски контрол при извършване на предвидените в договора дейности;
        9.2.  да осигури авторски и строителен надзор при извършване на предвидените в договора дейности;
        9.3. да предоставя на ИЗПЪЛНИТЕЛЯ допълнителни изходни данни, необходимостта, от които е възникнала в процеса на изпълнение на предмета на договора;
        9.4. да участва със свои представители при приемане на извършената работа, както и при окончателното приемане на обекта;
        9.5. при констатиране на недостатъци на обекта от негови представители да уведомява ИЗПЪЛНИТЕЛЯ за появили се в гаранционния срок дефекти;
  9.6. да заплати уговорената цена по предмета на договора в уговорените срокове и да я приеме с изпълнението им със съответният приемо - предавателен протокол;
        9.7. ВЪЗЛОЖИТЕЛЯТ е длъжен да оказва съдействие на ИЗПЪЛНИТЕЛЯ при изпълнение на задълженията му по настоящия договор, в т.ч. да му осигури достъп до помещенията си и необходимите условия за монтажа и въвеждането в експлоатация, както и за обучението на служителите на ВЪЗЛОЖИТЕЛЯ. 
         Чл.10. (1) ВЪЗЛОЖИТЕЛЯТ има право да предявява рекламации пред ИЗПЪЛНИТЕЛЯ за:  
             а) количество и некомплектност на системата  /явни недостатъци/
             б) качество /скрити недостатъци/.
          (2) Ако ВЪЗЛОЖИТЕЛЯТ не се възползва от правото си, стоката се счита за одобрена.
          Чл. 11. (1) По отношение на явните недостатъци рекламации на инсталациите се правят в 4 /четири/ дни от датата на доставяне, с протокол, съставен и подписан от двете страни.
         (2) ВЪЗЛОЖИТЕЛЯТ се задължава да уведоми ИЗПЪЛНИТЕЛЯ за скрити недостатъци, които не е могъл да узнае към датата на доставката, удостоверена с приемо-предавателен протокол, подписан от двете страни, като рекламации на инсталациите по отношение на тези недостатъци се правят в 8 (осем) дневен срок от датата на доставката им, но не по-късно от изтичането на гаранционния срок. 
	(3) В рекламациите се посочва номер на договора, фабричен номер на инсталациите, основанието за рекламация и конкретното искане на ВЪЗЛОЖИТЕЛЯ. 
     Чл. 12. При скрити недостатъци, съществували преди монтирането на инсталациите, ВЪЗЛОЖИТЕЛЯ има право да:
      - върне инсталациите и получи обратно платената цена, заедно с разноските и вредите си от сделката; 
           - да иска недостатъците да бъдат отстранени за сметка на ИЗПЪЛНИТЕЛЯ; 
           - иска да бъде заменена с друга със същите характеристики и с необходимото качество, съгласно спецификацията.
Чл. 13. (1) ВЪЗЛОЖИТЕЛЯТ има право във всеки момент от изпълнението на настоящия договор да извършва проверка относно качеството на изпълнението, без с това да пречи на оперативната самостоятелност на ИЗПЪЛНИТЕЛЯ. 
          (2) При неизпълнение, респективно некачествено или несвоевременно изпълнение на възложеното с този договор, пълна липса на изпълнение, или при каквото и да било друго неизпълнение на задължения по този договор, ВЪЗЛОЖИТЕЛЯТ има право да изисква съставянето на констативен протокол, подписан от представител на ВЪЗЛОЖИТЕЛЯ и ИЗПЪЛНИТЕЛЯ или негов служител. Същият е годно доказателство за упражняване на правата на ВЪЗЛОЖИТЕЛЯ срещу ИЗПЪЛНИТЕЛЯ, като неизправна страна, в това число и да прихваща неустойки от дължими към ИЗПЪЛНИТЕЛЯ  суми.
           (3) При отказ на ИЗПЪЛНИТЕЛЯ или на негов служител за подписване на констативен протокол за неизпълнение, същият се подписва от ВЪЗЛОЖИТЕЛЯ или негов служител и двама свидетели и е годно доказателство за упражняване на правата на ВЪЗЛОЖИТЕЛЯ срещу ИЗПЪЛНИТЕЛЯ, като неизправна страна, в това число и да прихваща неустойки от дължими към ИЗПЪЛНИТЕЛЯ  суми.
           (4) При констатиране с протокола на недостатъци на свършената работа или друго неизпълнение, в същият се отбелязва естеството на недостатъците/  неизпълнението и степента, в която те засягат работата на изпълнителя, като се посочва стойността на дължимото възнаграждение след приспадане на неизпълнението и/или обременената с недостатъци работа. При забава или друго неизпълнение, се посочва периода на просрочването  и/или естеството на неизпълнението.
           (5) При каквото и да било неизпълнение от страна на ИЗПЪЛНИТЕЛЯ, ВЪЗЛОЖИТЕЛЯТ може да търси или удържа дължимите по договора неустойки при условие на констатирането му  по реда по-горе.
           Чл. 14. (1)  ВЪЗЛОЖИТЕЛЯТ има право по всяко време да иска, в определен от него срок, отчетна информация за реализация на работите от ИЗПЪЛНИТЕЛЯ. 
            (2) ВЪЗЛОЖИТЕЛЯТ има право по всяко време да следи за спазването на нормативните и техническите изисквания от страна на ИЗПЪЛНИТЕЛЯ.
            (3) ВЪЗЛОЖИТЕЛЯТ или негов представител има право да дава задължителни писмени указания на ИЗПЪЛНИТЕЛЯ относно справките/протоколите за отчитане на дейността, тяхната форма, съдържание и т.н. Задължителни за ИЗПЪЛНИТЕЛЯ са всички указания на ВЪЗЛОЖИТЕЛЯ или на негов представител относно формата и начина за водене на отчетност на изпълнението и начина на оформяне на документите във връзка с този договор.

ПРАВА И ЗАДЪЛЖЕНИЯ НА ИЗПЪЛНИТЕЛЯ
Чл. 15. ИЗПЪЛНИТЕЛЯТ има право да получи цената по предмета на договора в размера, по начин и в сроковете, уговорени в настоящия договор.
Чл. 16. ИЗПЪЛНИТЕЛЯТ се задължава да: 
            1. да достави, монтира и въведе в експлоатация инсталациите, съгласно спецификацията и в уговорения срок, с предаването на която се прехвърля собствеността ѝ върху ВЪЗЛОЖИТЕЛЯ 
            2. да предаде инсталациите с приемателно-предавателен протокол в състояние, годно за използване по предназначение. В противен случай ИЗПЪЛНИТЕЛЯТ има следните задължения:
            2.1. да отстрани за своя сметка недостатъците.
            2.2. да върне заплатената от ВЪЗЛОЖИТЕЛЯ сума.
            3. да предостави необходимата техническа документация и да състави досие за климатичната инсталация.
            4. през гаранционния срок да поемеме всички разходи  - транспорт, труд, резервни части и др. на доставената стока.
            5. да обучи персонала за работа с инсталациите, предмет на договора.
             6. да реагира при възникнала повреда и да установи повредатата: до ……….. часа, считано от уведомление по e-mail или факс от ВЪЗЛОЖИТЕЛЯТ до ИЗПЪЛНИТЕЛЯ за съответната повреда.
          Чл. 17. (1) ИЗПЪЛНИТЕЛЯТ е длъжен да уведоми осъществяващия инвеститорския контрол, авторски и строителен надзор за началото на изпълнение на възложената работа.
           (2) Разпорежданията на осъществяващия авторски и строителен надзор са задължителни за ИЗПЪЛНИТЕЛЯ.
            (3) ИЗПЪЛНИТЕЛЯТ се задължава да извършва видовете работи качествено и в технологичните срокове за съответните видове работи и по указания на ВЪЗЛОЖИТЕЛЯ  или определени от него лица.
           (4) ИЗПЪЛНИТЕЛЯТ е длъжен да влага качествени и подходящи материали при извършване на възложената работа. 
            (5) При неспазване на изискването по предходната точка ИЗПЪЛНИТЕЛЯТ е длъжен сам и за своя сметка да подмени вложените некачествени материали в сроковете, определени от Възложителя.
           Чл. 18. (1) ИЗПЪЛНИТЕЛЯТ е длъжен да участва и съдейства за своевременното съставяне на всички актове и протоколи по време на изпълнение предмета на договора.
(2) ИЗПЪЛНИТЕЛЯТ се задължава да оказва съдействие при извършване на проверки от страна на ВЪЗЛОЖИТЕЛЯ.
(3) При приемане на изработеното, преди подписването на приемо-предавателния протокол, ИЗПЪЛНИТЕЛЯТ е длъжен да представи изискуемите документи.
          Чл. 19. (1) ИЗПЪЛНИТЕЛЯТ е длъжен да изпълни поръчката с грижата на добър търговец и в защита интересите на ВЪЗЛОЖИТЕЛЯ. По време на СМР ИЗПЪЛНИТЕЛЯТ е длъжен да спазва: действащото в страната законодателство, всички закони, правилници, наредби постановления и др. касаещи строителните работи; техниката на безопасността на труда; противопожарни и строително-технически норми. 
(2) ИЗПЪЛНИТЕЛЯТ е длъжен да съблюдава сам и за своя сметка да осигурява по времетраене на договора изискванията на Закон за здравословни и безопасни условия на труда (ЗББУТ) и при спазване условията на Наредба №2/2004г. за минимални изисквания за здравословни и безопасни условия на труд при извършване на СРР и опазване на околната среда както и изискванията на Наредба № Iз-1971/29.10.2009 г. за строително-технически правила и норми за осигуряване на безопасност при пожар.
          (3) ИЗПЪЛНИТЕЛЯТ е длъжен да уведоми своевременно ВЪЗЛОЖИТЕЛЯ за обстоятелства, възпрепятстващи изпълнението на този договор и за предприетите мерки за тяхното преодоляване.
          (4) ИЗПЪЛНИТЕЛЯТ е длъжен незабавно да информира ВЪЗЛОЖИТЕЛЯ или негов представител, за всякакви обстоятелства, които биха могли да попречат или да забавят изпълнението на дейностите.
          (5) ИЗПЪЛНИТЕЛЯТ се задължава, ако настъпят обстоятелства, които го поставят в невъзможност да изпълнява задълженията си, в това число и ако не може или престане да отговаря на  специфични изисквания за изпълнение на възложеното, да информира ВЪЗЛОЖИТЕЛЯ в срок от три работни дни от узнаването с цел прекратяване на договора.
          (6) ИЗПЪЛНИТЕЛЯТ е длъжен да спазва предложената с офертата методология на работа за изпълнение на обществената поръчка.
(7) ИЗПЪЛНИТЕЛЯТ е длъжен да заплати отделно консумираната ел. енергия и вода по време на изпълнение предмета на договора.
          Чл. 20. ИЗПЪЛНИТЕЛЯТ не отговаря за недостатъци, които са били известни на ВЪЗЛОЖИТЕЛЯ при сключване на договора.
          Чл. 21. (1) Качеството на инсталациите - предмет на настоящия договор, следва да отговаря  на техническите стандарти на производителя.
   (2) ИЗПЪЛНИТЕЛЯТ гарантира съответствието на качеството на инсталациите и годността й за ползването й по предназначение в срок от, както следва: ............. месеца, считано от датата на подписването на приемо-предавателен протокол за въвеждане в експлоатация на инсталациите в изправно състояние.
           (3) В рамките на гаранционния срок се осигурява и гаранционна поддръжка, считано от датата на подписване на протокола за въвеждане в експлоатация на инсталациите. 
(4) Гаранционният срок на извършеното СМР е 5 години, съгласно Наредба № 2/31.07.2003г. за въвеждане в експлоатация на строежите в Република България и минимални гаранционни срокове за изпълнени строителни и монтажни работи, съоръжения и строителни обекти и започва да тече от деня на подписване на акт обр.15.
             (5) При неотстраняване на появилите се дефекти в гаранционния срок, ИЗПЪЛНИТЕЛЯТ дължи на ВЪЗЛОЖИТЕЛЯ направените разходи за отстраняването им,  както и претърпените щети и пропуснатите ползи от забавеното отстраняване.
Чл. 22. ИЗПЪЛНИТЕЛЯТ носи отговорност за качеството на използваните от него материали. Когато използваните за изпълнение на обществената поръчка материали са некачествени или неподходящи за качествено изпълнение на работите, в този случай ИЗПЪЛНИТЕЛЯ е длъжен да подмени материалите с качествени. Ако ИЗПЪЛНИТЕЛЯ  не изпълни това задължение, ВЪЗЛОЖИТЕЛЯТ има право да прекрати договора с последиците предвидени в него.
Чл. 23. (1) ИЗПЪЛНИТЕЛЯТ носи отговорност пред ВЪЗЛОЖИТЕЛЯ, ако при извършване на работата е допуснал отклонения от изискванията на ВЪЗЛОЖИТЕЛЯ, или от изисквания, задължителни съгласно нормативни актове.
          (2) ИЗПЪЛНИТЕЛЯТ е длъжен  при изпълнение на обществената поръчка да спазва правилата за безопасност на уреждащата ги нормативна уредба.
          (3) За вреди, причинени на лица, публично или частно имущество, при или по повод изпълнението на поръчката, отговорност носи изцяло ИЗПЪЛНИТЕЛЯ.
          (4) Всички санкции, наложени от общински и държавни органи във връзка с изпълнението на работите  са за сметка на ИЗПЪЛНИТЕЛЯ.
          (5) ВЪЗЛОЖИТЕЛЯТ не отговаря при никакви обстоятелства и по каквато и да била причина за щети или вреди причинени на персонала или имуществото на ИЗПЪЛНИТЕЛЯ през време и поради изпълнение на дейностите. ВЪЗЛОЖИТЕЛЯТ не приема искания за компенсиране или за увеличение на плащането във връзка с такива щети или вреди. Единствено ИЗПЪЛНИТЕЛЯТ носи отговорност спрямо трети лица, включително отговорност за вреди или щети от какъвто и да било вид, понесени от тях през време и поради  изпълнението на дейностите.
         (6) За вреди, причинени на физически лица, на общинско, държавно или частно имущество, при или по повод изпълнение на СМР, ИЗПЪЛНИТЕЛЯТ носи отговорност. В случай, че ВЪЗЛОЖИТЕЛЯТ заплати обезщетение за такива вреди, то той има право на регресен иск срещу ИЗПЪЛНИТЕЛЯ.
(7) ИЗПЪЛНИТЕЛЯТ се задължава при извършване на строително-монтажните работи да опазва подземната и надземната техническа инфраструктура и съоръжения, като при нанасяне на щети да ги отстранява за своя сметка в рамките на изпълнението на възложената дейност.
          Чл. 24. (1) ИЗПЪЛНИТЕЛЯТ се задължава да предоставя информация за хода на работата и стадия на изпълнението при поискване от ВЪЗЛОЖИТЕЛЯ, както и да оказва нужното съдействие на представители на ВЪЗЛОЖИТЕЛЯ и/или на други органи при извършване на контрол по изпълнението на обществената поръчка. ИЗПЪЛНИТЕЛЯТ се задължава да оказва пълно съдействие на лицата, които извършват проверките на място.
          (2) По време на проверките ИЗПЪЛНИТЕЛЯТ е длъжен:
           1.  да осигури достъп за извършване на проверки на място;
           2. да определи един или няколко служители с подходяща квалификация и опит, в зависимост от естеството на възложеното с договора, пряко ангажирани с неговото изпълнение, които да присъстват при извършването на проверките и да оказват съдействие на проверяващите лица;
           (3) ИЗПЪЛНИТЕЛЯТ е длъжен да изпълни препоръките, дадени в резултат на проверките, в определения за това срок.  
	Чл. 25. Разпорежданията на представителите на ВЪЗЛОЖИТЕЛЯ са задължителни за ИЗПЪЛНИТЕЛЯ.
Чл. 26. ИЗПЪЛНИТЕЛЯТ се задължава всички демонтирани/при наличие на такива/ радиатори, тръби, метални изделия, вентилационни и ВиК елементи, които са собственост на ВЪЗЛОЖИТЕЛЯ, да се предадат след демонтаж на ВЪЗЛОЖИТЕЛЯ.
  
                                              
ДОГОВОР ЗА ПОДИЗПЪЛНИНЕНИЕ (когато е приложимо)
Чл. 26а. (1) ИЗПЪЛНИТЕЛЯТ се задължава да сключи договор за подизпълнение с ПОДИЗПЪЛНИТЕЛЯ/ИТЕ, посочен/и в представената от него оферта. ИЗПЪЛНИТЕЛЯТ се задължава да предостави на ВЪЗЛОЖИТЕЛЯ копие на договора за подизпълнение в срок до 3 (три) дни от сключването му, но най-късно преди започване на неговото изпълнение, заедно с доказателства, че са изпълнени условията на чл. 66, ал. 2 от ЗОП. ИЗПЪЛНИТЕЛЯТ уведомява ВЪЗЛОЖИТЕЛЯ за всякакви промени в предоставената информация в хода на изпълнението на договора в срок до 3 (три) дни от настъпване на съответното обстоятелство.
(2) Процентното участие на подизпълнителите в цената за изпълнение на Договора не може да бъде различно от посоченото в офертата на ИЗПЪЛНИТЕЛЯ. В случай, че част от поръчката, която се изпълнява от ПОДИЗПЪЛНИТЕЛ, може да бъде предадена като отделен обект на ИЗПЪЛНИТЕЛЯ или на ВЪЗЛОЖИТЕЛЯ, ВЪЗЛОЖИТЕЛЯТ заплаща възнаграждение за тази част на ПОДИЗПЪЛНИТЕЛЯ (директно плащане). 
(3) Директно плащане по ал. 2 се осъществява въз основа на искане, отправено от ПОДИЗПЪЛНИТЕЛЯ до ВЪЗЛОЖИТЕЛЯ, чрез ИЗПЪЛНИТЕЛЯ, който е длъжен да го предостави на ВЪЗЛОЖИТЕЛЯ в 15 (петнадесет) дневен срок от получаването му. Към искането, ИЗПЪЛНИТЕЛЯТ предоставя становище, от което да е видно дали оспорва плащанията или част от тях като недължими. ВЪЗЛОЖИТЕЛЯТ има право да откаже директно плащане на ПОДИЗПЪЛНИТЕЛЯ, когато искането за плащане е оспорено, до момента на отстраняване на причината за отказа.
(4) Към момента на сключване на този договор или най-късно преди започване на неговото изпълнение, ИЗПЪЛНИТЕЛЯТ се задължава да уведоми ВЪЗЛОЖИТЕЛЯ за името, данните за контакт и представителите на ПОДИЗПЪЛНИТЕЛЯ/ИТЕ, посочени в офертата. ИЗПЪЛНИТЕЛЯТ се задължава да уведомява ВЪЗЛОЖИТЕЛЯ в хода на изпълнение на този договор за всякакви промени в предоставената информация.
(5) Подизпълнителите нямат право да превъзлагат една или повече от дейностите, които са включени в предмета на договора за подизпълнение.
(6) Замяна или включване на подизпълнител по време на изпълнение на този договор се допуска по изключение, когато възникне необходимост и ако са изпълнение едновременно всички условия, посочени в чл. 66, ал. 14 от ЗОП. 
(7) В случаите по ал. 6, ИЗПЪЛНИТЕЛЯТ се задължава да представи на ВЪЗЛОЖИТЕЛЯ копие на допълнителното споразумение за замяна на посочен в офертата подизпълнител заедно с доказателства, че са изпълнени условията на чл. 66, ал. 14 от ЗОП.
(8) Сключването на договор с подизпълнител, който не е обявен в офертата на Изпълнителя и не е включен по време на изпълнение на Договора по предвидения в ЗОП ред или изпълнението на дейностите по договора от лице, което не е подизпълнител, обявено в офертата на Изпълнителя, се счита за неизпълнение на Договора и е основание за едностранно прекратяване на Договора от страна на Възложителя и за усвояване на пълния размер на гаранцията за изпълнение.
(9) При сключването на Договорите с подизпълнителите, оферирани в офертата на Изпълнителя, последният е длъжен да създаде условия и гаранции, че:
-приложимите клаузи на Договора са задължителни за изпълнение от подизпълнителите;
-действията на Подизпълнителите няма да доведат пряко или косвено до неизпълнение на Договора;
-при осъществяване на контролните си функции по договора Възложителят ще може безпрепятствено да извършва проверка на дейността и документацията на подизпълнителите.
(10) Независимо от сключения договор за подизпълнение, отговорността за изпълнение на настоящия договор е на ИЗПЪЛНИТЕЛЯ.

ГАРАНЦИЯ ЗА ИЗПЪЛНЕНИЕ
Чл. 27. При подписването на този договор, ИЗПЪЛНИТЕЛЯТ представя на ВЪЗЛОЖИТЕЛЯ гаранция за изпълнение в размер на 3% (три на сто) от стойността на договора, а именно ……… лв., която служи за обезпечаване на изпълнението на задълженията на ИЗПЪЛНИТЕЛЯ по договора. 
Чл. 28. (1) В случай на изменение на договора, извършено в съответствие с този договор и приложимото право, ИЗПЪЛНИТЕЛЯТ се задължава да предприеме необходимите действия за привеждане на гаранцията за изпълнение в съответствие с изменените условия на договора, в срок до 5 (пет) дни от подписването на допълнително споразумение за изменението.
(2) Действията за привеждане на гаранцията за изпълнение в съответствие с изменените условия на Договора могат да включват, по избор на ИЗПЪЛНИТЕЛЯ:
1. внасяне на допълнителна парична сума по банковата сметка на ВЪЗЛОЖИТЕЛЯ, при спазване на изискванията на чл. 29 от Договора; и/или;
2. предоставяне на документ за изменение на първоначалната банкова гаранция или нова банкова гаранция, при спазване на изискванията на чл. 30 от договора; и/или
3.  предоставяне на документ за изменение на първоначалната застраховка или нова застраховка, при спазване на изискванията на чл. 31 от Договора.
Чл. 29. Когато като гаранция за изпълнение се представя парична сума, сумата се внася по следната банкова сметка на ВЪЗЛОЖИТЕЛЯ: 
IBAN: ………………………………..
BIC: ……………………………..
Банка: …………………………..
Чл. 30. (1) Когато като гаранция за изпълнение се представя банкова гаранция, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на банкова гаранция, издадена в полза на ВЪЗЛОЖИТЕЛЯ, която трябва да отговаря на следните изисквания:
1. да бъде безусловна и неотменяема банкова гаранция, която да съдържа задължение на банката - гарант да извърши плащане при първо писмено искане от ВЪЗЛОЖИТЕЛЯ, деклариращ, че е налице неизпълнение на задължение на ИЗПЪЛНИТЕЛЯ или друго основание за задържане на гаранцията за изпълнение по този договор;
2. да бъде със срок на валидност за целия срок на действие на договора, плюс посоченото в чл. 32, ал. 1 от договора, като при необходимост срокът на валидност на банковата гаранция се удължава или се издава нова. 
(2) Банковите разходи по откриването и поддържането на гаранцията за изпълнение във формата на банкова гаранция, както и по усвояването на средства от страна на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. 
Чл. 31. (1) Когато като гаранция за изпълнение се представя застраховка, ИЗПЪЛНИТЕЛЯТ предава на ВЪЗЛОЖИТЕЛЯ оригинален екземпляр на застрахователна полица, издадена в полза на ВЪЗЛОЖИТЕЛЯ, в която ВЪЗЛОЖИТЕЛЯТ е посочен като трето ползващо се лице (бенефициер), която трябва да отговаря на следните изисквания:
1. да обезпечава изпълнението на този договор чрез покритие на отговорността на ИЗПЪЛНИТЕЛЯ, като застрахователната премия следва да е изплатена изцяло (не се допуска разсрочено плащане) и неможе да бъде използвана за обезпечение на отговорността на изпълнителя по друг договор.
2. да бъде със срок на валидност за целия срок на действие на Договора, плюс посоченото в чл. 32, ал. 1 от договора. 
(2) Разходите по сключването на застрахователния договор и поддържането на валидността на застраховката за изисквания срок, както и по всяко изплащане на застрахователно обезщетение в полза на ВЪЗЛОЖИТЕЛЯ, при наличието на основание за това, са за сметка на ИЗПЪЛНИТЕЛЯ. 
	Чл. 32. (1) ВЪЗЛОЖИТЕЛЯТ освобождава гаранцията за изпълнение както следва: 50% в срок до 30 /тридесет/ работни дни след приключване/прекратяване на изпълнението на договора, ако липсват основания за задържането от страна на ВЪЗЛОЖИТЕЛЯ на каквато и да е сума по нея, а останалите 50% от сумата в срок до 30 /тридесет/ работни дни след изтичане срока на гаранционната поддръжка, ако липсват основания за задържането от страна на ВЪЗЛОЖИТЕЛЯ на каквато и да е сума по нея.
	(2) Освобождаването на гаранцията за изпълнение се извършва, както следва:
	1. когато е във формата на парична сума – чрез превеждане на сумата по банковата сметка на ИЗПЪЛНИТЕЛЯ, посочена в чл. 3, ал. 2 от договора; 
	2. когато е във формата на банкова гаранция – чрез връщане на нейния оригинал на представител на ИЗПЪЛНИТЕЛЯ или упълномощено от него лице;
	3. когато е във формата на застраховка – чрез връщане на оригинала на застрахователната полица/застрахователния сертификат на представител на ИЗПЪЛНИТЕЛЯ или упълномощено от него лице.
	 (3) Гаранцията не се освобождава от ВЪЗЛОЖИТЕЛЯ, ако в процеса на изпълнение на договора е възникнал спор между страните относно неизпълнение на задълженията на ИЗПЪЛНИТЕЛЯ и въпросът е отнесен за решаване пред съд. При решаване на спора в полза на ВЪЗЛОЖИТЕЛЯ той може да пристъпи към усвояване на гаранциите.
	Чл. 33. (1) ВЪЗЛОЖИТЕЛЯТ има право да задържи съответна част и да се удовлетвори от гаранцията за изпълнение, когато ИЗПЪЛНИТЕЛЯТ не изпълни някое от неговите задължения по договора, както и в случаите на лошо, частично и забавено изпълнение на което и да е задължение на ИЗПЪЛНИТЕЛЯ, като усвои такава част от Гаранцията за изпълнение, която съответства на уговорената в Договора неустойка за съответния случай на неизпълнение. 
	(2) При едностранно прекратяване на договора от ВЪЗЛОЖИТЕЛЯ поради виновно неизпълнение на задължения на ИЗПЪЛНИТЕЛЯ по договора сумата от гаранцията се усвоява изцяло като обезщетение за прекратяване на договора.
	(3) ВЪЗЛОЖИТЕЛЯТ има право да усвоява дължимите суми за неустойки и обезщетения във връзка с неизпълнение на договора от гаранцията за изпълнение.  
(4) В случай, че неизпълнението на задълженията по договора от страна на ИЗПЪЛНИТЕЛЯ по стойност превишава размера на гаранцията, ВЪЗЛОЖИТЕЛЯТ има право да търси обезщетение по общия ред. 
	Чл. 34. Когато ВЪЗЛОЖИТЕЛЯТ се е удовлетворил от гаранцията за изпълнение и договорът продължава да е в сила, ИЗПЪЛНИТЕЛЯТ се задължава в срок до 3 (три) дни да допълни гаранцията за изпълнение, като внесе усвоената от ВЪЗЛОЖИТЕЛЯ сума по сметката на ВЪЗЛОЖИТЕЛЯ или предостави документ за изменение на първоначалната банкова гаранция или нова банкова гаранция, съответно застраховка, така че във всеки момент от действието на договора размерът на гаранцията за изпълнение да бъде в съответствие с чл. 32, ал. 1 от договора.
Чл. 35. ВЪЗЛОЖИТЕЛЯТ не дължи лихва за времето, през което средствата по гаранцията за изпълнение са престояли при него законосъобразно.
НЕИЗПЪЛНЕНИЕ  И  ОТГОВОРНОСТ
Чл. 36. (1) При просрочване изпълнението на задълженията по този договор, неизправната страна дължи на изправната, неустойка в размер на 0,2 % върху стойността на договора, за забавеното плащане или забавени срокове за изпълнение, за всеки просрочен ден, но не повече от 10 % от стойността на договора. 
(2) В случай, че Изпълнителя не изпълни предмета на договора, същият се задължава да заплати на Възложителя неустойка в размер на 20 % от стойността на договора.
 (3) ВЪЗЛОЖИТЕЛЯТ може да претендира за нанесени вреди и пропуснати ползи по общия ред, в случай че превишават размера на уговорените в договора неустойки.
(4) Не се счита за забава просрочено плащане от страна на ВЪЗЛОЖИТЕЛЯ при прилагане системата за разплащане СЕБРА.
Чл. 37. При констатирано лошо или друго неточно или частично изпълнение на или при отклонение от изискванията на ВЪЗЛОЖИТЕЛЯ, посочени в Техническата спецификация, ВЪЗЛОЖИТЕЛЯТ има право да поиска от ИЗПЪЛНИТЕЛЯ да изпълни изцяло и качествено съответната дейност, след като му даде разумен срок за това, без да дължи допълнително възнаграждение за това. В случай, че и повторното изпълнение на доставката е некачествено, ВЪЗЛОЖИТЕЛЯТ има право да задържи гаранцията за изпълнение и да прекрати договора. 
Чл. 38. Плащането на неустойките, уговорени в този договор, не ограничава правото на изправната страна да търси обезщетение за понесени вреди и пропуснати ползи в по-голям размер, съгласно приложимото право

НЕПРЕДВИДЕНИ ОБСТОЯТЕЛСТВА
           Чл. 39. (1) ВЪЗЛОЖИТЕЛЯТ и ИЗПЪЛНИТЕЛЯТ не носят отговорност при настъпване на непредвидени обстоятелства, възпрепятстваща изпълнението на поетите задължения.
	(2) Страната, изпълнението на чието задължение е възпрепятствано от непредвидени обстоятелства, е длъжна в седмодневен срок писмено да уведоми другата страна за настъпването, съответно за преустановяване на въздействието на непредвидените обстоятелства. Към уведомлението се прилагат всички релевантни и/ или нормативно установени доказателства за настъпването, естеството и размера на непредвидените обстоятелства. 
	(3) При позоваване на непредвидени обстоятелства страната, изпълнението на чието задължение е възпрепятствано от непредвидените обстоятелства е длъжна да предприеме всички мерки, за да ограничи последиците от настъпване на събитието.
	(4) При спиране на работата по каквато и да било причина ИЗПЪЛНИТЕЛЯТ взема необходимите мерки за запазване качеството на вече извършени работи, обезопасяване на обекта/тите. ИЗПЪЛНИТЕЛЯТ се задължава да положи усилия да сведе до минимум периода, в който изпълнението е спряло и да поднови изпълнението веднага щом обстоятелствата позволяват това.
	(5) ИЗПЪЛНИТЕЛЯТ е длъжен, след съгласуване с ВЪЗЛОЖИТЕЛЯ, да продължи да изпълнява тази част от задълженията си, които не са възпрепятствани от непредвидените обстоятелства.
	(6) Страната, изпълнението на чието задължение е възпрепятствано от непредвидени обстоятелства, ведно с уведомлението изпраща до другата страна уведомление за спиране на изпълнението на договора.
	(7) След отпадане на обстоятелства от извънреден характер, които са определени като непредвидени обстоятелства страната, изпълнението на чието задължение е възпрепятствано от непредвидените обстоятелства  в седем дневен срок писмено уведомява другата страна за възобновяване на изпълнението на договора. При подновяване на изпълнението ИЗПЪЛНИТЕЛЯТ,  уведомява осъществяващия инвеститорски контрол и строителен надзор.
	(8) Когато обстоятелства от извънреден характер, които се определят като непредвидени обстоятелства възпрепятстват по такъв начин изпълнението на задълженията по договора, че на практика водят до невъзможност на изпълнението на договора като цяло, страната, изпълнението на чиито задължения е възпрепятствано от непредвидени обстоятелства, писмено с известие уведомява насрещната страна за това обстоятелство. 
	(9) След получаване на известието за невъзможността на изпълнението на договора като цяло, насрещната страна има право да прекрати договора.                                     
	(10) Срокът за изпълнение на  възложеното с договора се удължава с времето, през което изпълнението е било невъзможно поради непредвидените обстоятелства, за наличието на която другата страна е била надлежно уведомена, при условията на договора и е приела съществуването й, на база на представените документи и доказателства. 
	(11) При спиране на работите, срокът започва да тече отново след получаването на уведомлението за възобновяване на изпълнението. При необходимост, действително отработеното време по изпълнение на договора ще се установява с двустранно подписан протокол.

ПРЕКРАТЯВАНЕ. ОБЩИ УСЛОВИЯ
Чл. 40. (1) Договорът се прекратява в следните случаи:
1. с окончателното му изпълнение;
            2. по взаимно съгласие между страните, изразено в писмена форма;
            3. на основанията предвидени в договора и/или в предвидените  в закона случаи;
            4. едностранно, без предизвестие, от ВЪЗЛОЖИТЕЛЯТ преди срока за завършване на СМР, ако установи, че ИЗПЪЛНИТЕЛЯ:
                4.1. при извършване на възложените работи се отклонява съществено от уговореното в този договор;
                4.2. извършва възложените работи с много ниско качество;
                4.3. влага некачествени или неподходящи материали;
         5. едностранно от Възложителя, без предизвестие:
               5.1. в случай, че Изпълнителят бъде лишен от право да упражнява дейността си;
                5.2. когато Изпълнителя ползва подизпълнител, без да е декларирал това в офертата си;
                5.3. когато е необходимо съществено изменение на поръчката, което не позволява договорът или рамковото споразумение да бъдат изменени на основание чл. 116, ал. 1;
                5.4. когато се установи, че по време на провеждане на процедурата за възлагане на обществената поръчка, за изпълнителя са били налице обстоятелства по чл.54, ал.1, т.1 от ЗОП въз основа на които е следвало да бъде отстранен от процедурата.
               5.5. когато се установи, че поръчката не е следвало да бъде възложена на изпълнителя поради наличие на нарушение, постановено от Съда на Европейския съюз в процедура по чл.258 ДФЕС.
             (2)  от прекратяването на договора или рамковото споразумение.
          
       Чл.41 Настоящият договор не може да бъде изменян, освен по изключение в случаите на чл.116 ЗОП.
       Чл.42 За неуредените положения в договора, се прилага ЗОП, ППЗОП, ЗЗД, ТЗ и приложимото към предмета на договора действащо законодателство.
       Чл.43 Възникналите спорове, се решават чрез преговори и по взаимно съгласие, а при невъзможност-по съдебен ред.
        Чл.44 Всички съобщения между страните, следва да са в писмена форма за валидност, подписана от упълномощените представители на двете страни.
           

Приложения:
Към този договор се прилагат и са неразделна част от него следните приложения:
Приложение №1-Техническо предложение/КСС;
Приложение№2-Ценово предложение;
Приложение№3-документи по чл.112, ал.1 ЗОП.

Настоящият договор се сключи в два еднообразни оригинални екземпляра, 
по един за всяка страна.

ВЪЗЛОЖИТЕЛ:                                                    ИЗПЪЛНИТЕЛ:
Директор:………………                                              ……………………..
                       /Д. Митев/
 


